text: Flere bliver lammet efter styrt
  30 december 2016 kl. 16.39
  Mænd mellem 35 og 50 år rammes hyppigt af alvorlige ulykker, når de motionerer på mountainbike. Det viser tal fra Ulykkesanalysegruppen i Odense.
  Overlæge Jens Lauritsen, Odense Universitetshospital har i ni år fulgt udviklingen i uheld med mountainbikes på Fyn. Antallet er tredoblet siden 2008. - Det er ikke i orden, at så mange kommer alvorligt til skade, når de motionerer, siger han til TV SYD.
  - Det er en forfærdelig trist historie med den 46-årige. Men der er sket en markant stigning i ulykker, hvor mænd mellem 35 åg 50 år kommer alvorligt til skade. Med alvorlige brud på nakke og ryg, så de bliver lammet resten af livet.
  - Vi kan ikke sige, at de midaldrende mænd kører dårligere end andre aldersgrupper. Ulykkerne afspejler snarere idrættens aldersprofil – og at nogle ikke har lært at færdes sikkert på sporene.
  Essi Laub, diplomtræner i Kolding Mountainbike Klub, advarer om at køre alene.
  - Men, siger hun, det er en meget individuel sportsgren, hvor noget af oplevelsen er at køre rundt alene i naturen.
  Hun opfordrer til, at hvis man kører alene, så skal man have en mobiltelefon med – gerne med ”Find-min-telefon”. Eller en tracker.
  Overlæge Jens Lauritsen tror, at næsten alle har sikkerhedsudstyret i orden.
  - Mange bruger mange penge på udstyret, så det er i orden. Så er der nogle vigtige regler, man kan følge for at forebygge ulykker.
  Jens Lauritsens råd kan læses herunder.
  
  Gode råd om sikkerhed
  Jens Lauritsen har fulgt med i stigningen af ulykker med mountainbike. Heldigvis kommer de færreste alvorligt til skade. Men der er adskillige, som bliver alvorligt skadet. Mange gange fordi færdighederne ikke er gode nok.Sikkerhedsudstyret – bl.a. hjelm – skal altid være i orden. Rygskjold kan også bruges.Ruterne i skovene skal være forudsigelige, så man ikke overraskes.Man skal have de rette færdigheder til at køre på de avancerede spor.Ikke lade sig presse til at lave noget, som man ikke har evnerne til (specielt i grupper) Stol aldrig på at sikkerhedsudstyret kan klare alt…!
  
  
  